Nzitata

La **nzitatura** (o *nzitu* o *nzita*) è na pràttica agricula ca cunzisti nni l'appizzari nni nu pedi di chianta na parti di n'autra chianta dunatrici. Quannu la nzitatura rinesci, li du' parti si sàrdunu e formunu nu sulu nnivìduu. Di sta manera s'otteni na chianta nova ca po aviri li stissi carattirìstichi dâ chianta dunatrici.

La parti dâ chianta dunatrici ca veni trasfiruta si chiama *nzitu*. A sicunna dâ sorta di nzitatura sta parti po èssiri na rama, pigghiannu lu nomu di *brocca*, o puru n'occhiu, vinennu chiamata *pezza* o *taccuni*.

Li chianti si ponnu nzitari pi tanti mutivi:
* certi speci di chianti nun si ponnu riprudùciri pi simenza, o puru li chianti ca nàsciunu dâ so simenza nun ànnu li stissi carattirìstichi dâ chianta matri (si dici ca sunnu *sarvaggi*);
* quannu na chianta è vecchia e accumincia a prudùciri picca frutti (o figghi) o puru quannu si voli canciari la varietati di fruttu ca pruduci si po nzitari la chianta cu n'autra ca figghiola o ca è di n'autra varietati, senza di bisognu di tagghiàrila e chiantàrinni una nova;
* quannu na chianta ricivi nu dannu, si po nzitari na parti di scorza pi cummigghiàrilu;
* si po nzitari pi rènniri na chianta cchiù forti, picchì quannu veni nzitata la menza di sutta àvi a risistenza dâ parti sarvaggia, chista sula pirò nun fussi bona pi fari frutti ammentri la parti nòbbili di supra nòbbili nun arriniscissi sula a crìsciri;
* allargannu lu discursu, macari la parti di chianta ca ricivi lu nzitu trasfirisci carattirìstichi â parti nzitata e stu fattu si po sfruttari pi uttèniri na varietati di chianta nova e cchiù megghiu rispettu ê dui ca si nzitaru.

La nzitatura nun è facili di fari a rinèsciri, nfatti s'àvi a fari tinennu 'n cuntu tanti fatturi:
* li speci dî du' chianti ca si nzitunu ànnu a èssiri cumpatìbbili;
* lu nzitu àvi a cuminciari 'n manera pirfetta nnâ chianta ca lu ricivi e si àvi a difènniri dû malu tempu, comu lu ventu e l'acqua;
* la nzitata s'àvi a fari tassativamenti nni nu pirìudu bonu di l'annu;
* la manera di nzitata àvi a èssiri bona pî speci di chianti ca si vannu a nzìtunu;
* li tagghi ca sèrvunu s'ànnu a fari cu pricisiuni, sirvènnusi di nu cuteḍḍu ca tagghia bonu.

La fiura prufissiunali chî cumpitenzi ca sèrvunu pi nzitari li chianti è chiḍḍa di lu *nzitaturi*.

Maneri di nzitari cci nn'è assai. Li cchiù cumuni su':

* *a&rsquo; occhiu*: sunnu chiddi unni si scippa n&rsquo;occhiu dâ chianta dunatrici e s&rsquo;appizza nta na spacca di chidda riciventi; nta sta catigurìa putemu spàrtiri li nzitati:
** *a&rsquo; taccuni* o *a scorcia*, quannu lu pezzu tagghiatu si ncugna nta nu tagghiu a&rsquo; forma di T chi&rsquo; si fa ntâ scorcia dâ chianta sarvaggia;
** *a&rsquo; pezza*, quannu nveci si scava ntâ chianta riciventi nu purtusu chi’ si va e jinchi cû pezzu tagghiatu dâ chianta dunatrici, tagghiatu a&rsquo; manera di currispùnniri cu’ pricisioni â parti livata; in particulari, la nzitata si dici *a&rsquo; zùfulu* quannu la pezza tagghiata è n&rsquo;aneddu cumpletu di scorcia dâ chianta dunatrici, tagghiatu a&rsquo; pàrtiri dâ banna opposta a chidda unni cc&rsquo;è l&rsquo;occhiu;

* *a&rsquo; sgroppu*, *a&rsquo; brocca*, *a&rsquo; cippu*, *a&rsquo; scarpeddu*: sunnu chiddi unni si tagghia na rama o lu zuccu dâ chianta riciventi di manera trasvirsali, appressu si fannu unu o cchiu’ ssai tagghî lungitudinali, e nta sti tagghî si ncùgnunu ramiceddi novi dâ chianta dunatrici, tagghiati a’ forma di scarpeddu.
* *a&rsquo; spaccu ngrisi*: è chiddu chi si fa pigghiannu dù rami vicini e paralleli, unu di na chianta e unu di l&rsquo;autra, facènnucci dù tagghî obbliqui, unu nta ogni rama, di dirizzioni opposti, e ncucchiannu li du rami facennu a&rsquo; manera ca lu spuntuni fattu dû tagghiu di na rama si ncugna ntâ spacca fatta dû tagghiu di l&rsquo;autra rama, a&rsquo; furmari na specia di X.

Pi&rsquo; prutèggiri li rami o l&rsquo;occhî chi&rsquo; s&rsquo;hannu nzitatu, tradizzunalmenti s&rsquo;hannu adupiratu fogghî, lippu, pici, cira, rìsina o trimintina; e pi&rsquo; ttaccari li du parti e mantènirili junciuti nsèmmula s&rsquo;hannu adupiratu filu di lana, stuppa, raffia e rami di sàlaciu. Ma oggi cci sunnu macari prudutti innustriali spicìfici comu mastici e cordi sintètichi.

## Noti


## Rifirenna
* *Vocabolario domestico classificato della Lingua Siciliana*, Tipografia del Reale Ospizio di Beneficenza, Catania 1851
* Vincenzo Mortillaro, *Nuovo dizionario Siciliano - Italiano*, terza edizione, Palermo 1881
* Università di Palermo, *[https://web.archive.org/web/20160404161418/http://www1.unipa.it/archiviodellamemoria/index.php/archivio-delle-schede-dei-beni-etno-antropologici/71-strumenti-di-lavoro/732-pattaturi-pi-nzitatura-a-cippu Archivi della memoria e della ricerca: censimento dei beni etno-antropologici]*

Catigurìa:Azzioni umani